
# Ədliyyə Nazirliyinə elektron müraciət


# Bu xidmət vasitəsilə vətəndaşlar Ədliyyə Nazirliyinə elektron müraciəti yaradıb göndərə bilərlər.

# Bunun üçün “www.e-gov.az” Elektron Hökumət portalına daxil olub, Ədliyyə Nazirliyi tərəfindən təqdim olunan e-xidmətlər siyahısından “Ədliyyə Nazirliyinə elektron müraciət” xidmətinin adını seçməlisiniz. (Şək.1)




Şəkil 1

Açılan formanın içində istifadəçi xüsusi sətirlərə özünə aid olan məlumatları və yaradılacaq elektron müraciətin mövzusunu və mətnini müəyyənləşdirməlidir. (Şək 2)



Şəkil 2

Həmin formanın içində “*Kimdən*” sətrində öz adınızı və soyadınızı ”*Məmmədov Məmməd Əli oğlu*”, “*Elektron ünvan”* sətrində isə mütləq öz e-poçt ünvanınızı yazmalısınız, məsələn: m.məmmədov@e-gov.az. Əgər Sizin elektron poçt ünvanınız yoxdursa və ya hər hansısa səbəbdən bağlıdırsa, bu vaxt başqa bir şəxsin elektron poçt ünvanını həmin sətrə yaza bilərsiniz. Göndərdiyiniz e-müraciətdə qeyd etdiyiniz e-poçt ünvanına Ədliyyə Nazirliyi tərəfindən cavab yazılacaqdır. “*Mövzu*” sətrində müraciətin növünü: “*Ərizə*”, “*Şikayət*”, “*Təklif*” və s. seçə bilərsiniz. “*Müraciətin mətni*” sətrində isə yaradılan müraciətin (ərizənin) mətnini yazmalısınız.(Şək.3)



Şəkil 3

Elektron müraciəti tam yaratdıqdan sonra “*Göndərmək*” düyməsindən istifadə etməklə Ədliyyə Nazirliyinə göndərə bilərsiniz.

Hörmətli istifadəçilər, Rabitə və İnformasiya Texnologiyaları Nazirliyi İKT sahəsində yeni elektron xidmətlərin yaradılması və vətəndaşların istifadəsinə təqdim edilməsi istiqamətində işlərini davam etdirir.